text: Passagertal halveret på tre år
  25 juli 2013 kl. 12.32
  Køerne er blevet kortere i de danske provinslufthavne. Passagererne bliver nemlig væk. Og Sønderborg Lufthavn er hårdest ramt af alle.
  Det er Trafikstyrelsen, som har lavet en opgørelse over passagerantallet for Berlingske. Og siden 2010 er antallet af passagerer i Sønderborg Lufthavn mere end halveret.
  Det er især på turene til og fra København, der er blevet færre ombord på flyene.
  Det er de bedre og flere motorveje, der har gjort, at flere enten vælger bil eller tog på turen til hovedstaden.
  De øvrige jyske lufthavne har også mærket nedgangen i antallet af indenrigspassagerer.
  